ข่าวดี! วันนี้ไทยไร้ติด “โควิด-19” ในประเทศ ฟากกลับจากตปท.พบเพิ่ม 11 ราย
ข่าวดี! วันนี้ไทยไร้ติด "โควิด-19" ในประเทศ ฟากกลับจากตปท.พบเพิ่ม 11 ราย
11 ธ.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (11 ธ.ค.63) ระบุว่า พบผู้ป่วยยืนยันติดเชื้อรายใหม่เพิ่ม 11 ราย เป็นผู้เดินทางมาจากต่างประเทศและเข้าสถานกักกัน (Quarantine Facilities) 11 ราย มาจาก สวีเดน 1 ราย, สหรัฐอเมริกา 1 ราย, โปรตุเกส 1  ราย, ซาอุดีอาระเบีย 2 ราย, เกาหลีใต้ 1 ราย, เมียนมา 3 ราย และบาห์เรน 2 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 4,180 ราย เป็นผู้ป่วยที่ติดเชื้อภายในประเทศ 2,462 ราย และผู้ป่วยที่เดินทางมาจากต่างประเทศ 1,718 ราย ส่วนผู้ป่วยรักษาหายแล้วเพิ่มอีก 15 ราย รวมเป็น 3,903 ราย ยังมีผู้ป่วยรักษาตัวอยู่ในโรงพยาบาล 217 ราย ยอดผู้เสียชีวิตสะสมคงที่ 60 ราย
